Document ID: 32000R1610

Komisijas Regula (EK) Nr. 1610/2000
(2000. gada 24. jūlijs),
ar kuru groza Regulu (EEK) Nr. 3769/92, ar ko īsteno un groza Padomes Regulu (EEK) Nr. 3677/90, ar kuru paredz pasākumus, kas jāveic, lai novērstu dažu vielu novirzīšanu narkotisko un psihotropo vielu nelikumīgai izgatavošanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EEK) Nr. 3677/90 (1990. gada 13. decembris), ar kuru paredz pasākumus, kas jāveic, lai novērstu dažu vielu novirzīšanu narkotisko un psihotropo vielu nelikumīgai izgatavošanai [1], kurā jaunākie grozījumi izdarīti ar Komisijas Regulu (EEK) Nr. 3769/92 [2], un jo īpaši tās 10. panta 3. punktu,
ņemot vērā Regulu (EEK) Nr. 3769/92, kurā jaunākie grozījumi izdarīti ar Regulu (EEK) Nr. 2093/97 [3], ar kuru īsteno un groza Regulu (EEK) Nr. 3677/90,
ņemot vērā Kopienas un Čīles Nolīgumu par prekursoriem un ķīmiskajām vielām [4],
ņemot vērā B daļas 7. nodaļas a) punkta i) apakšpunktu Apvienoto Nāciju Ģenerālās Asamblejas Rezolūcijā S-20/4, kas pieņemta Apvienoto Nāciju 20. ārkārtas sesijā, saskaņā ar kuru Apvienoto Nāciju Organizācijas Konvencijas pret narkotisko un psihotropo vielu nelikumīgu tirdzniecību līgumslēdzējas puses var pieprasīt pirmseksporta paziņojumus attiecībā uz etiķskābes anhidrīdu un kālija permanganātu,
tā kā:
(1) Kopiena ir Apvienoto Nāciju Organizācijas Konvencijas pret narkotisko un psihotropo vielu nelikumīgu tirdzniecību līgumslēdzēja puse [5].
(2) Iepriekš minētā nolīguma saistības, kā arī minētos pieprasījumus par pirmseksporta paziņojumu attiecībā uz etiķskābes anhidrīdu un kālija permanganātu var izpildīt tikai tiktāl, ciktāl prasības atļaujām pirms eksporta tiek īstenotas attiecībā uz šīm vielām tām valstīm, kas uzskaitītas nolīguma A pielikumā vai minētas pirmseksporta paziņojumu pieprasījumos.
(3) Argentīna, Benina, Bolīvija, Brazīlija, Čehijas Republika, Dienvidāfrika, Etiopija, Filipīnas, Indonēzija, Japāna, Jordānija, Kaimanu salas, Kipra, Kostarika, Krievijas Federācija, Makao, Malaizija, Moldova, Nigērija, Paragvaja, Peru, Saūda Arābija, Šrilanka, Tadžikistāna, Turcija un Venecuēla ir izmantojušas 12.10. pantu Apvienoto Nāciju Organizācijas Konvencijā pret narkotisko un psihotropo vielu nelikumīgu tirdzniecību, pieprasot pirmseksporta paziņojumus attiecībā uz konvencijas 1. tabulā ietvertajām vielām un virknē gadījumu - attiecībā uz etiķskābes anhidrīdu un kālija permanganātu.
(4) Šīs regulas II un III pielikums tādēļ ir jāatjaunina, lai nodrošinātu pilnīgu atbilstību iepriekš minētajam nolīgumam un pirmseksporta paziņojumu pieprasījumiem.
(5) Pārredzamības nolūkos nepieciešams aizstāt šos pielikumus.
(6) Šajā regulā paredzētie pasākumi ir saskaņā ar Narkotisko vielu prekursoru komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 3769/92 II un III pielikumu aizstāj ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 24. jūlijā

Labels: 1
11
5
0
3